CELEX: 32011R0588
Language: et
Date: 2011-06-20 00:00:00
Title: Nõukogu määrus (EL) nr 588/2011, 20. juuni 2011 , millega muudetakse määrust (EÜ) nr 765/2006, mis käsitleb president Lukašenko ja teatavate Valgevene ametnike vastu suunatud piiravaid meetmeid

21.6.2011   
            
            
               ET
            
            
               Euroopa Liidu Teataja
            
            
               L 161/1
            
         NÕUKOGU MÄÄRUS (EL) nr 588/2011,
   20. juuni 2011,
   millega muudetakse määrust (EÜ) nr 765/2006, mis käsitleb president Lukašenko ja teatavate Valgevene ametnike vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 20. juuni 2011. aasta otsust 2011/357/ÜVJP, millega muudetakse otsust 2010/639/ÜVJP teatavate Valgevene ametnike vastu suunatud piiravate meetmete kohta (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu 18. mai 2006. aasta määrusega (EÜ) nr 765/2006 (2) nähakse ette president Lukašenko ja teatavate Valgevene ametnike varade külmutamine.
            
         
               (2)
            
            
               Nõukogu on otsustanud otsusega 2011/357/ÜVJP võtta Valgevene suhtes teatavaid täiendavaid piiravaid meetmeid, eelkõige kehtestades relvaembargo ja siserepressioonideks kasutada võidava varustuse keelu.
            
         
               (3)
            
            
               Mõned kõnealustest meetmetest kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et majandustegevuses osalejad kõikides liikmesriikides kohaldaksid nimetatud meetmeid ühetaoliselt.
            
         
               (4)
            
            
               Pidades silmas Valgevenes valitseva olukorra tõsidust ning kooskõlas nõukogu otsusega 2011/357/ÜVJP, tuleks määruse (EÜ) nr 765/2006 IA lisas sätestatud loetellu isikutest ja üksustest, kelle suhtes kohaldatakse piiravaid meetmeid, lisada täiendavad isikud ja üksused.
            
         
               (5)
            
            
               Seetõttu tuleks määrust (EÜ) nr 765/2006 vastavalt muuta.
            
         
               (6)
            
            
               Käesolevas määruses sätestatud meetmete tõhususe tagamiseks peaks määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 765/2006 muudetakse järgmiselt.
   
               1.
            
            
               Määruse (EÜ) nr 765/2006 pealkiri asendatakse järgmisega:
               „Nõukogu määrus (EÜ) nr 765/2006, 18. mai 2006, milles käsitletakse piiravaid meetmeid Valgevene suhtes”.
            
         
               2.
            
            
               Artiklit 1 muudetakse järgmiselt:
               
                           a)
                        
                        
                           Punkt 5 asendatakse järgmisega:
                           „5.   „ühenduse territoorium”– liikmesriikide territooriumid, sealhulgas nende õhuruum, kus kohaldatakse asutamislepingut selles kindlaksmääratud tingimuste alusel.”
                        
                     
                           b)
                        
                        
                           Lisatakse järgmine punkt:
                           „6.   „tehniline abi”– tehniline toetus, mis on seotud parandamise, arendamise, tootmise, komplekteerimise, katsetamise, hoolduse või muude tehniliste teenustega ning mida võib osutada juhendamise, nõustamise, koolituse, oskusteabe ja tööoskuste edastamise ning konsultatsiooniteenuste kaudu, sealhulgas suuline abi.”
                        
                     
         
               3.
            
            
               Lisatakse järgmised artiklid:
               „Artikkel 1a
               1.   Keelatud on:
               
                           a)
                        
                        
                           müüa, tarnida, üle anda või eksportida otse või kaudselt III lisas loetletud varustust, mida võidakse kasutada siserepressioonideks, olenemata sellest, kas tegemist on liidust pärit varustusega, ühelegi isikule, üksusele või asutusele Valgevenes või kasutamiseks Valgevenes;
                        
                     
                           b)
                        
                        
                           osaleda teadlikult ja tahtlikult tegevuses, mille eesmärk või tagajärg on kõrvalehoidmine punktis a nimetatud keeldudest.
                        
                     2.   Lõiget 1 ei kohaldata kaitseriietuse, sealhulgas kuulivestide ja sõdurikiivrite suhtes, mida ajutiselt eksporditakse Valgevenesse ÜRO ja ELi või selle liikmesriikide töötajate, meedia esindajate või humanitaar- ja arenguabitöötajate ning nendega seotud töötajate poolt ainult isiklikuks kasutamiseks.
               3.   Erandina lõikest 1 võivad II lisas osutatud liikmesriikide pädevad asutused lubada müüa, tarnida, üle anda või eksportida varustust, mida võidakse kasutada siserepressioonideks, neile sobivatel tingimustel, kui nad on teinud kindlaks, et selline varustus on ette nähtud üksnes humanitaar- või kaitseotstarbel kasutamiseks.
               Artikkel 1b
               1.   Keelatud on:
               
                           a)
                        
                        
                           osutada isikutele, üksustele või asutustele Valgevenes või Valgevenes kasutamiseks otse või kaudselt tehnilist abi seoses sõjaliste kaupade ühises Euroopa Liidu nimekirjas (3) (edaspidi „sõjaliste kaupade ühine nimekiri”) loetletud kaupade ja tehnoloogiatega või seoses kõnealuses nimekirjas loetletud kaupade tarnimise, tootmise, hoolduse või kasutamisega;
                        
                     
                           b)
                        
                        
                           osutada isikutele, üksustele või asutustele Valgevenes või Valgevenes kasutamiseks otse või kaudselt tehnilist abi ning vahendusteenuseid seoses siserepressioonideks kasutada võidava III lisas loetletud varustusega;
                        
                     
                           c)
                        
                        
                           pakkuda otseselt või kaudselt rahastamist või rahalist abi, mis on seotud sõjaliste kaupade ühises nimekirjas või III lisas loetletud kaupade ja tehnoloogiaga, sealhulgas eelkõige toetusi, laene ja ekspordikrediidikindlustust kõnealuste toodete müügiks, tarnimiseks, üleandmiseks või ekspordiks või nendega seotud tehnilise abi andmiseks isikutele, üksustele või asutustele Valgevenes või kasutamiseks Valgevenes;
                        
                     
                           d)
                        
                        
                           osaleda teadlikult ja tahtlikult tegevuses, mille eesmärk või tagajärg on kõrvalehoidmine punktides a kuni c nimetatud keeldudest.
                        
                     2.   Erandina lõikest 1 ei kohaldata selles osutatud keelde järgmise suhtes:
               
                           a)
                        
                        
                           üksnes humanitaar- või kaitseotstarbeks või ÜRO ja liidu poolse institutsioonide väljaarendamise programmide või ELi ja ÜRO kriisiohjamisoperatsioonide jaoks ette nähtud mittesurmav sõjavarustus või siserepressioonideks kasutada võidav varustuseg või
                        
                     
                           b)
                        
                        
                           kuulikindlad sõidukid, mis ei ole lahingumasinad ja mis on mõeldud üksnes selleks, et kaitsta liidu ja selle liikmesriikide töötajaid Valgevenes;
                        
                     eeldusel, et selle on eelnevalt heaks kiitnud II lisas loetletud veebisaitidel nimetatud liikmesriikide pädevad asutused.
               3.   Lõiget 1 ei kohaldata kaitseriietuse, sealhulgas kuulivestide ja sõdurikiivrite suhtes, mida ajutiselt eksporditakse Valgevenesse ÜRO ja liidu või selle liikmesriikide töötajate, meedia esindajate, humanitaar- ja arenguabitöötajate ning nendega seotud töötajate poolt ainult isiklikuks kasutamiseks.
               
                  (3)  ELT C 86, 18.3., 2011lk 1.”."
						
            
         Artikkel 2
   1.   Käesoleva määruse I lisas loetletud isikud ja üksused lisatakse määruse (EÜ) nr 765/2006 IA lisas sätestatud loetellu.
   2.   Käesoleva määruse lisa II lisatakse määrusele (EÜ) nr 765/2006.
   Artikkel 3
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 20. juuni 2011
      
         
            Nõukogu nimel
         
         
            eesistuja
         
         C. ASHTON
      
   
   
      (1)  Vt käesoleva ELT lk 25.
   
      (2)  ELT L 134, 20.5.2006, lk 1.
   
      I LISA
      
         Artikli 2 lõikes 1 osutatud isikud ja üksused
      
      A.   Isikud
      
      
                   
               
               
                  Nimed
                  Transkriptsioon inglise keelde valgevene keele põhjal
                  Transkriptsioon inglise keelde vene keele põhjal
               
               
                  Nimed
                  (kirjapilt valgevene keeles)
               
               
                  Nimed
                  (kirjapilt vene keeles)
               
               
                  Sünnikoht ja -aeg, muud tuvastamisandmed
                  (passi number)
               
               
                  Põhjus
               
            
                  1
               
               
                  Andrey Kazheunikau
                  Andrey Kozhevnikov
               
               
                  Андрэй Кажэўнiкаў
               
               
                  Андрей Кожевников
               
               
                   
               
               
                  Riiklik süüdistaja endiste presidendikandidaatide Vladimir Neklajevi ja Vitali Rimaševski, Neklajevi kampaaniameeskonna liikmete Andrei Dmitrijevi, Aleksandr Feduta ja Sergei Vozniaki ning Valgevene Noorte Rinde asejuhi Anastassia Položanka vastases kohtuasjas. Tema esitatud süüdistusel oli selge poliitiline motiiv ning see rikkus selgelt kriminaalmenetluse seadustikku. Tema süüdistus põhines 19. detsembri 2010. aasta sündmuste valel liigitamisel, mida ei toeta tõendid, tõendusmaterjal ja tunnistajate ütlused.
               
            
                  2
               
               
                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)
               
               
                  Грачова Людмiла
               
               
                  Грачева Людмила
               
               
                   
               
               
                  Minski Leninski piirkonnakohtu kohtunik. Tegeles endiste presidendikandidaatide Nikolai Statkevitši ja Dmitri Ussi ning poliitika- ja kodanikuühiskonna aktivistide Andrei Pozniaki, Aleksandr Klaskovski, Aleksandr Kvetkevitši, Artjom Gribkovi ja Dmitri Bulanovi kohtuasjaga. Viis protsessi läbi viisil, mis selgelt rikkus kriminaalmenetluse seadustikku. Jättis jõusse süüdistatavate isikute vastu ebaoluliste tunnistuste ja tõendusmaterjali kasutamise.
               
            
                  3
               
               
                  Chubkavets Kiril
                  Chubkovets Kirill
               
               
                  Чубкавец Кiрыл
               
               
                  Чубковец Кирилл
               
               
                   
               
               
                  Riiklik süüdistaja endiste presidendikandidaatide Nikolai Statkevitši ja Dmitri Ussi ning poliitika- ja kodanikuühiskonna aktivistide Andrei Pozniaki, Aleksandr Klaskovski, Aleksandr Kvetkevitši, Artjom Gribkovi ja Dmitri Bulanovi kohtuasjas. Tema esitatud süüdistusel oli selge poliitiline motiiv ning see rikkus selgelt kriminaalmenetluse seadustikku. Tema süüdistus põhines 19. detsembri 2010. aasta sündmuste valel liigitamisel, mida ei toeta tõendid, tõendusmaterjal ja tunnistajate ütlused.
               
            
                  4
               
               
                  Peftiev Vladimir
                  Peftiev Vladimir Pavlovich
               
               
                  Пефцiеў Уладзiмiр Паўлавiч
               
               
                  Пефтиев Владимир Павлович
               
               
                  Sündinud 1. juulil 1957 Berdjanski linnas, Zaporožskaja oblastis, Ukrainas
                  Praeguse passi number: MP2405942
               
               
                  President Lukašenko ja tema perekonnaga seotud isik. President Lukašenko peamine majandusnõustaja ning Lukašenko režiimi põhisponsor. Beltechexporti, Valgevene suure kaitseotstarbeliste toodete ekspordi ja impordiga tegeleva ettevõtja nõukogu esimees.
               
            
         
      B.   Üksused
      
      
                   
               
               
                  Nimed
                  Transkriptsioon inglise keelde valgevene keele põhjal
                  Transkriptsioon inglise keelde vene keele põhjal
               
               
                  Nimed
                  (kirjapilt valgevene keeles)
               
               
                  Nimed
                  (kirjapilt vene keeles)
               
               
                  Tuvastamisandmed
               
               
                  Põhjus
               
            
                  1
               
               
                  Beltechexport
               
               
                   
               
               
                  ЗАО „Белтехэкспорт“
               
               
                  
                              Valgevene Vabariik,
                           
                        
                              220012, Minsk,
                           
                        
                              Nezavisimost ave., 86-B
                           
                        
                              Tel: (+375 17) 263-63-83,
                           
                        
                              Faks: (+375 17) 263-90-12
                           
                        
               
                  Vladimir Peftijevi kontrolli all olev üksus
               
            
                  2
               
               
                  Sport-Pari
                  (Riikliku loterii korraldaja)
               
               
                   
               
               
                  ЗАО „Спорт-пари“ (оператор республиканской лотереи)
               
               
                   
               
               
                  Vladimir Peftijevi kontrolli all olev üksus
               
            
                  3
               
               
                  Private Unitary Enterprise (PUE) BT Telecommunications
               
               
                   
               
               
                  частное унитарное предприятие ЧУП „БТ Телекоммуникации“
               
               
                   
               
               
                  Vladimir Peftijevi kontrolli all olev üksus
               
            
   
      LISA II
      
         
            „III LISA
            
               Artiklites 1a ja 1b osutatud varustus, mida võidakse kasutada siserepressioonideks
            
            
                     
                        1.
                     
                     
                        Järgmised tulirelvad, laskemoon ja asjaomased tarvikud:
                        
                                    1.1.
                                 
                                 
                                    tulirelvad, mis ei ole hõlmatud sõjaliste kaupade ühise Euroopa Liidu nimekirja (1) (edaspidi „sõjaliste kaupade ühine nimekiri”) kategooriatega ML 1 ja ML 2;
                                 
                              
                                    1.2.
                                 
                                 
                                    punktis 1.1 nimetatud tulirelvadele ette nähtud laskemoon ja nende komponendid;
                                 
                              
                                    1.3.
                                 
                                 
                                    relvade sihikud, mis ei ole hõlmatud sõjaliste kaupade ühise nimekirjaga.
                                 
                              
                  
                     
                        2.
                     
                     
                        Pommid ja granaadid, mis ei ole hõlmatud sõjaliste kaupade ühise nimekirjaga.
                     
                  
                     
                        3.
                     
                     
                        Järgmised sõidukid:
                        
                                    3.1.
                                 
                                 
                                    veekahuriga varustatud sõidukid, mis on spetsiaalselt ette nähtud või kohandatud massirahutuste ohjeldamiseks;
                                 
                              
                                    3.2.
                                 
                                 
                                    sõidukid, mis on spetsiaalselt ette nähtud selleks või kohandatud nii, et neid saab elektrifitseerida lähenejate tõrjumiseks;
                                 
                              
                                    3.3.
                                 
                                 
                                    sõidukid, mis on spetsiaalselt ette nähtud või kohandatud kaitsetõkete kõrvaldamiseks, sealhulgas kuulikindlad ehitusseadmed;
                                 
                              
                                    3.4.
                                 
                                 
                                    sõidukid, mis on spetsiaalselt ette nähtud vangide ja/või kinnipeetavate veoks või ümberpaigutamiseks;
                                 
                              
                                    3.5.
                                 
                                 
                                    sõidukid, mis on ette nähtud liikuvtõkete kasutamiseks;
                                 
                              
                                    3.6.
                                 
                                 
                                    punktides 3.1–3.5 nimetatud, massirahutuste ohjeldamiseks ette nähtud sõidukite komponendid.
                                    
                                                
                                                   Märkus 1
                                                
                                             
                                             
                                                Käesolev punkt ei reguleeri sõidukeid, mis on ette nähtud tulekustutuseks.
                                             
                                          
                                                
                                                   Märkus 2
                                                
                                             
                                             
                                                Punkti 3.5 kohaldamisel hõlmab mõiste „sõidukid” ka treilereid.
                                             
                                          
                              
                  
                     
                        4.
                     
                     
                        Järgmised lõhkeained ja nendega seotud varustus:
                        
                                    4.1.
                                 
                                 
                                    vahendid ja seadmed, mis on spetsiaalselt ette nähtud plahvatuste tekitamiseks elektrilisel või mitte-elektrilisel viisil, sealhulgas laskekomplektid, detonaatorid, süütajad, süütevõimendid ja süütenöörid ning spetsiaalselt nende jaoks ettenähtud osad; välja arvatud need, mis on ette nähtud teatavaks kaubanduslikuks otstarbeks, mis hõlmab muude vahendite või seadmete käivitamist või kasutamist plahvatuse teel, ilma et nende vahendite või seadmete eesmärgiks oleks plahvatuste korraldamine (näiteks auto turvapatjade täispuhujad, sprinkleri starterite ülepingepiirikud);
                                 
                              
                                    4.2.
                                 
                                 
                                    otselõikega lõhkelaengud, mis ei ole hõlmatud sõjaliste kaupade ühise nimekirjaga;
                                 
                              
                                    4.3.
                                 
                                 
                                    muud lõhkeained, mis ei ole hõlmatud sõjaliste kaupade ühise nimekirjaga, ja nendega seotud ained:
                                    
                                                a)
                                             
                                             
                                                amatool;
                                             
                                          
                                                b)
                                             
                                             
                                                nitrotselluloos (mis sisaldab rohkem kui 12,5 % nitrogeeni);
                                             
                                          
                                                c)
                                             
                                             
                                                nitroglükool;
                                             
                                          
                                                d)
                                             
                                             
                                                pentaerütrotritooltetranitraat (PETN);
                                             
                                          
                                                e)
                                             
                                             
                                                pikrüülkloriid;
                                             
                                          
                                                f)
                                             
                                             
                                                2,4,6-trinitrotolueen (TNT).
                                             
                                          
                              
                  
                     
                        5.
                     
                     
                        Kaitsevarustus, mis ei ole hõlmatud sõjaliste kaupade ühise nimekirja kategooriaga ML 13:
                        
                                    5.1.
                                 
                                 
                                    kuuli- ja/või torkekindlad vestid;
                                 
                              
                                    5.2.
                                 
                                 
                                    kuuli- ja/või killukindlad kiivrid, politseikiivrid, politseikilbid ja kuulikindlad kilbid.
                                    
                                       Märkus: Käesolev punkt ei hõlma järgmist:
                                    
                                    
                                                —
                                             
                                             
                                                
                                                   spetsiaalselt sporditegevuseks ette nähtud vahendid;
                                                
                                             
                                          
                                                —
                                             
                                             
                                                
                                                   spetsiaalselt tööohutusnõuete täitmiseks ette nähtud vahendid.
                                                
                                             
                                          
                              
                  
                     
                        6.
                     
                     
                        Simulaatorid tulirelvade käsitsemise harjutamiseks, mis ei ole hõlmatud sõjaliste kaupade ühise nimekirja kategooriaga ML 14, ja spetsiaalselt nende jaoks loodud tarkvara.
                     
                  
                     
                        7.
                     
                     
                        Öönägemis- ja infravalguskuvaseadmed ning kujutisevõimendustorud, välja arvatud need, mis on hõlmatud sõjaliste kaupade ühise nimekirjaga.
                     
                  
                     
                        8.
                     
                     
                        Okastraat.
                     
                  
                     
                        9.
                     
                     
                        Sõjaväe- ja võitlusnoad ning täägid, mille tera on pikem kui 10 cm.
                     
                  
                     
                        10.
                     
                     
                        Tootmisvahendid, mis on spetsiaalselt ette nähtud käesolevas nimekirjas määratletud toodete valmistamiseks.
                     
                  
                     
                        11.
                     
                     
                        Konkreetne tehnoloogia käesolevas nimekirjas määratletud toodete väljatöötamiseks, tootmiseks või kasutamiseks.”
                     
                  
      
      
         (1)  ELT L 86, 18.3.2011, lk 1.